**Haos şi destin**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Născut din haosul originar,

Rătăcesc pierdut printre stele,

Torturat de misterul fiinţării

De abstractul nefiinţei

Şi de magia devenirii.

(În nicio clipă nu mai suntem

Cei ce, rătăciţi în Eden,

Am avut în mâini Cheile Paradisului,

Dar în fiecare moment ştim să gustăm

Din nou din fructul oprit).

Suspendat între Cer şi Pământ,

Disputat de lumină şi de întuneric,

Devorat de îndoieli,

Am rămas cu o singură certitudine:

Drumul către absolut

Este un drum al Golgotei.

Sfâşietor, tragic, dureros,

Plin de sacrificiul

Celui ce trebuie să-şi învingă destinul.